सड़क की मांग कर शिवसैनिकों ने तोड़ी बिल्डिंग  
महाराष्ट्र के हिंगोली में शिवसेना कार्यकर्ताओं ने पीडब्लूडी के दफ्तर में जमकर तोड़फोड़ की।
महाराष्ट्र के हिंगोली में शिवसेना कार्यकर्ताओं ने पीडब्लूडी के दफ्तर में जमकर तोड़फोड़ की। इनकी मांग थी कि जिले में बड़ी गाड़ियों के आनेजाने के लिए अलग से सड़क बनाई जाए। ऐसा इसलिए क्योंकि शहर से गुज़रते हैदराबाद−इंदौर हाइवे पर सड़क हादसों में कई लोगों की जान जा चुकी है जिसमें ज्यादातर बच्चे हैं। पार्टी का अल्टीमेटम था कि गर्मी की छुट्टियों तक ये काम पूरा हो जाना चाहिए। लेकिन स्कूल खुल चुके हैं। सड़क का काम पूरा नहीं हुआ। जिसके बाद नाराज शिवसेना कार्यकर्ता हंगामे पर उतर आए।